महिला ने दो भाइयों सहित 4 पर कराया छेड़छाड़ का केस दर्ज
मोगा| 13नवंबर 2015 को एक शिकायतकर्ता के बयान पर पुलिस ने उसके पिता की हत्या के आरोप में महिला समेत चार लोगों पर केस दर्ज किया था। अब 23 दिसंबर को पुलिस ने उसी महिला जिस पर हत्या के आरोप लगाए गए थे उसकी शिकायत पर शिकायतकर्ता, उसके भाई और दो अज्ञात लोगों पर अश्लील हरकतें करने और धमकी देने पर केस दर्ज किया है। पिता की हत्या का आरोप लगाने वाले और छेड़छाड़ के आरोप लगाने वाली महिला पड़ोसी हैं।
^मामला अभी कोर्ट में है। जांच रिपोर्ट गई है। इसे कोर्ट में पेश किया जाएगा। इसलिए इसका खुलासा नहीं किया जा सकता। मुखविंदरसिंह भुल्लर, एसएसपी मोगा
13 नवंबर को किया था हत्या का केस दर्ज
हरगोबिंदनगर के इंद्रजीत सिंह ने 13 नवंबर को पुलिस को बयान दिया था कि उनका पड़ोसियों के साथ सांझे रास्ते को लेकर विवाद चल रहा है। 25 सितंबर की शाम को उसके पिता मोहन सिंह के स्कूटर को जगजीत सिंह और उसके साथियों ने कार से टक्कर मारी और बाद में सिर पर तेजधार हथियार से वार कर घायल कर दिया। उनकी 13 नवंबर को मौत हो गई थी। जगजीत सिंह, ममता, प्रदीप कुमार और गुरदीप कुमार पर केस दर्ज किया गया था।
16 को हुई थी छेड़छाड़ 23 को दी शिकायत
कोटकपूराबाईपास रोड के हरगोबिंद नगर की महिला ममता ने 23 नंवबर 2015 को पुलिस को लिखित शिकायत दी थी कि वह 16 नवंबर को अपने साथी के साथ स्कूटी से घर लौट रही थी। रास्ते में इंद्रजीत सिंह, पिंदरजीत सिंह समेत दो अज्ञात लोगों ने उसके साथ अश्लील हरकतें कीं। अब 23 दिसंबर को दोनों भाइयों इंद्रजीत सिंह, पिंदरजीत सिंह समेत दो अज्ञात लोगों छेड़छाड़ का केस दर्ज किया है।
hin_Deva hin_Deva hin_Deva hin_Deva hin_Deva hin_Deva hin_Deva